# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 5/2018

# zo zasadnutia Kolégia rektora STU zo dňa 02. 05. 2018

**PRÍTOMNÍ: podľa prezenčnej listiny**

**PROGRAM:**

1. Informácia o návrhu zákona o zabezpečovaní kvality vysokoškolského vzdelávania a novely vysokoškolského zákona

2. Informácia o príprave nových výziev na predkladanie projektov financovaných zo štrukturálnych fondov EÚ

3. Rozvojová stratégia STU ako výskumnej inštitúcie – informácia

4. Harmonogram tlače, podpisovania dokladov o absolvovaní štúdia a promócií v akad. roku 2017/2018 a imatrikulácií v akad. roku

 2018/2019

5. Správa o nájomných zmluvách na STU v Bratislave

6. Informácia o GDPR

7. Rôzne

**K BODU 1: Informácia o návrhu zákona o zabezpečovaní kvality vysokoškolského vzdelávania a novely vysokoškolského zákona**

K uvedenému bodu nebol predložený písomný materiál. Rektor ústne informoval o:

1. [Návrhu zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia niektoré zákony - nové znenie](http://lrv.rokovania.sk/133992018-/)
2. [Návrhu zákona o zabezpečovaní kvality vysokoškolského vzdelávania - nové znenie](http://lrv.rokovania.sk/134002018-/)

Prezentoval postoj Slovenskej rektorskej konferencie a ministerky ŠVVaŠ SR k uvedeným návrhom. Konštatoval, že schvaľovanie zákonov je plánované počas leta s účinnosťou od 1.9.2018.

**UZNESENIE: 5.1/2018-KR**

Kolégium rektora STU berie na vedomie informáciu o návrhu zákona o zabezpečovaní kvality vysokoškolského vzdelávania a novely

vysokoškolského zákona.

**K BODU 2: Informácia o príprave nových výziev na predkladanie projektov financovaných zo štrukturálnych fondov EÚ**

K uvedenému bodu nebol predložený písomný materiál. Rektor ústne informoval o nových výzvach na predkladanie projektov zo ŠF EÚ, o.i.:

* o výzve v rámci operačného programu Výskum a inovácie na podporu teamingových výskumných centier
* o výzve na podporu dlhodobého strategického výskumu (DSV) k 5 doménam inteligentnej špecializácie

V rámci uvedeného informoval aj o pripravovanom okrúhlom stole ku konceptu výziev na podporu univerzitných vedeckých parkov, výskumných centier a SIVVP z operačného programu Výskum a inovácie (II. etapa podpory), o základných podmienkach pre predkladanie ŽoNFP a o aktuálnom stave  prípravy výziev.

**UZNESENIE: 5.2/2018-KR**

Kolégium rektora STU berie na vedomie informáciu o príprave nových výziev na predkladanie projektov financovaných zo

štrukturálnych fondov EÚ.

**K BODU 3: Rozvojová stratégia STU ako výskumnej inštitúcie – informácia**

K uvedenému bodu nebol predložený písomný materiál. Rektor ústne informoval o potrebe prípravy rozvojovej stratégie univerzity,

ktorá bude potrebná pre väčšinu vyhlásených výziev. Zároveň oznámil, že predbežná verzia dokumentu by mohla byť predložená na

mimoriadne zasadnutie VR STU dňa 16.5.2018.

**UZNESENIE: 5.3/2018-KR**

Kolégium rektora STU berie na vedomie informáciu o príprave rozvojovej stratégie STU ako výskumnej inštitúcie.

**K BODU 4: Harmonogram tlače, podpisovania dokladov o absolvovaní štúdia a promócií v akad. roku 2017/2018 a imatrikulácií v akad. roku 2018/2019**

Materiál uviedol prorektor Stanko.

Harmonogram bol pripravený na základe návrhov jednotlivých súčastí STU.

**UZNESENIE: 5.4/2018-KR**

Kolégium rektora STU prerokovalo Harmonogram tlače, podpisovania dokladov o absolvovaní štúdia a promócií v akad. roku 2017/2018 a imatrikulácií v akad. roku 2018/2019.

**K BODU 5: Správa o nájomných zmluvách na STU v Bratislave**

Materiál uviedol kvestor ako informáciu pre členov kolégia rektora o počte a obsahu nájomných zmlúv na jednotlivých súčastiach STU

a o príjmoch plynúcich pre STU z prenájmov za rok 2017. Prizvaný: JUDr. Michalička.

**UZNESENIE: 5.5/2018-KR**

Kolégium rektora STU prerokovalo Správu o nájomných zmluvách na STU a odporúča materiál predložiť na prerokovanie Akademickému

senátu STU.

**K BODU 6: Informácia o GDPR**

Prorektor Čičák prezentoval prítomným analýzu súladu s GDPR na STU. Informoval, že nové nariadenie nadobudne účinnosť od

25.5.2018 a bude platné pre všetky subjekty bez výnimky.

V rámci diskusie dekani upozornili, že dotknuté útvary (hlavne personálne a študijné oddelenia) fakúlt nie sú na predmetné zmeny pripravené. Rektor konštatoval, že do týždňa bude vypracovaná podrobná analýza a do 25.5.2018 budú poskytnuté pracoviskám jasné inštrukcie ako v uvedenej záležitosti postupovať.

V závere dekan SjF STU požiadal o poskytnutie prezentácie o GDPR pre potreby fakúlt.

**UZNESENIE: 5.6/2018-KR**

Kolégium rektora STU berie na vedomie informáciu o GDPR.

**INFORMÁCIE A OZNAMY:**

Rektor informoval,

* že dňa 16.5.2018 sa uskutoční mimoriadne zasadnutie VR STU, na ktorom bude schvaľovaný Dlhodobý zámer STU
* že SjF STU poskytla svoje priestory na vykonanie prijímacích skúšok - testovanie študijných predpokladov Masarykovej univerzite, ktorá v rámci prijímacieho konania realizuje nábor slovenských študentov a žiadal dekana o vysvetlenie
	+ dekan Šooš oboznámil prítomných, že zmluvu s Masarykovou univerzitou podpísal ešte doc. Hučko, ktorú on t.č. vypovedal, a teda v budúcnosti už podobnú spoluprácu vylučuje
		- rektor a ostatní dekani ocenili postoj dekana SjF STU

Prorektor Stanko

* informoval o aktuálnom stave prihlášok

Prorektor Čičák

* opätovne informoval o ponuke softvérovej spoločnosti Zelená pošta, s.r.o., na ktorú okrem FIIT STU neeviduje žiadnu reakciu
	+ rektor konštatoval, že bude vhodné počkať prioritne na zavedenie GDPR a k ponuke sa vyjadríme neskôr
* informoval o aktivitách zahraničného útvaru R STU a schválených projektoch Erasmus

Prorektor Moravčík

* informoval o aktuálnom stave projektu ACCORD

Profesor Janovec

* informoval o počte stiahnutých dokumentov v rámci jednotlivých databáz
* THE ranking – informoval o jeho účasti na samite, kde sa za Slovensko zúčastnili len 3 univerzity (STU, UK a TUKE)
* FWL-Slovakia 2018 – za STU sú prihlásení len traja uchádzači, čo nie je uspokojivý stav, a preto vyzval dekanov na spropagovanie účasti našich odborníkov na predmetnom podujatí
* informoval, že CVTI bude mať oslavy 80. výročia založenia Slovenskej technickej knižnice dňa 27.11.2018 a požiadali o účasť erudovaného zástupcu STU na podujatí

Dekan Šooš

* sa informoval, kedy bude k dispozícii zoznam odporúčaných karentovaných časopisov
* oboznámil prítomných o termíne a fungovaní Rady APVV

Kvestor

* poďakoval dekanom za dodanie výročných správ o hospodárení
* požiadal dekanov o zaslanie rozpočtov jednotlivých fakúlt do 18.5.2018

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Máj** | 14.05.2018 | PAS STU | 14:00 |  |
|  | 16.05.2018 | VR STU | 10:00 | Mimoriadne zasadnutie |
|  | 28.05.2018 | AS STU | 14:00 |  |
| **Jún** | 06.06.2018 | KR STU | 9:00 |  |
|  | 11.06.2018 | PAS STU | 14:00 |  |
|  | 13.06.2018 | VR STU | 9:00 | 14:00 menovanie docentov |
|  | 25.06.2018 | AS STU | 14:00 |  |

Zapísala: 03.05.2018 Zápisnicu overili: 04.05.2018

Erika Jevčáková \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ prof. Ing. Marián Peciar, PhD. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_